**Farské oznamy**

 **Siedma veľkonočná nedeľa – rok C (29. 5. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | Sv. Justína | 18.00 |
| Štvrtok | Prvý štvrtok | 18.00 |
| Piatok | O Najsvätejšom srdci Ježišovom | **18.00** |
| Sobota |  |  |
| Nedeľa | Zoslanie Ducha Svätého – koniec Veľkonočného obdobia | 8.00 **9.30 Oblazov a 11.00 Kotešová** |

Tento týždeň máme prvopiatkový a srdečne vás pozývam ku sv. spovedi. Spovedám každý deň pol hodinu pred sv. omšou a vo štvrtok budem spovedať od 17.00 a v piatok Od 16.00 hod a bude vystavený Pán Ježiš k verejnej úcte. Adoráciu ukončím 15.minút pred sv. omšou a pomodlíme sa litánie k Božskému srdcu.

Od zajtra sa modlíme Anjel Pána.

Dnes je zbierka na katolícke masmédiá.

Vyhlasujem kurz na prijatie sviatosti krstu, Sv. prijímania pre mládež od 15 do 20 rokov. Prihlásiť sa môžete v sakristii do 5.6..

V dňoch 11.-15.7. budeme organizovať denný detský tábor pre deti od 9 do 14 rokov. Viac informácií môžete získať v sakristii.

Večeradlo na Fatimskú sobotu 4. 6. by sme chceli spoločne sláviť v Rajeckej Lesnej spolu s otcom biskupom Tomášom. Objednám autobus a záujemcovia sa môžu prihlásiť do utorka v sakristii. Predpokladaný odchod autobusu bude v sobotu o 15.45 zo zastávky Kotešová Rázcestie. Príchod okolo 21.00.

Dnes je kostol otvorený do 18.00 hod.

Farská adorácia bude v pondelok po sv. omši.

Chcem vám predložiť, že rozmýšlam zavolať do našej farnosti misionárov, aby nám urobili ľudové misie pre obnovu našich životov. Chcem vás pozvať sa za to modliť.

Nácvik detí na prvé sväté prijímanie bude v utorok o 18.00hod a v stredu po sv. omši o 18.00 hod. Prosím o účasť deti a aspoň jedného z rodičov, budeme vyberať i šaty pre deti.

Chcel by som sa poďakovať ženám za pranie a žehlenie liturgického oblečenia pre kňaza i miništrantov za darované kvety na výsadbu okolo kostola i za ich vysadenie, za vaše modlitby, za upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č. 13. Želám vám peknú nedeľu.